שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**רווק פלוס ילד** (באנגלית: **About a Boy**) הוא סרט קולנוע אמריקאי-בריטי מז'אנר דרמה קומית שיצא בשנת 2002 ומבוסס על רומן של ניק הורנבי הנושא את אותו שם. הסרט בוים על ידי האחים כריס וייץ ופול וייץ ומככבים בו יו גרנט, ניקולס הולט, טוני קולט ורייצ'ל וייס. הסרט מלווה גם בקריינות המדמה לצופים את מחשבותיו של הגיבור.

יו גרנט, בסרטו השני באותה שנה אחרי ששיחק גם בשבועיים מראש, היה מועמד לפרס גלובוס הזהב על משחקו והסרט עצמו היה מועמד לפרס סרט הקומדיה הטוב של השנה. בטקס פרסי האוסקר היה מועמד הסרט לפרס התסריט הטוב של השנה אך הפסיד בסופו של דבר לסרט הפסנתרן.

עלילה
-----

ויל פרימן (בגילומו של יו גרנט) חי חיי נוחות בלונדון הודות לתמלוגים רבים שהוא מקבל בעקבות שיר חג מולד שהלחין אביו וממשיך להישמע ברדיו. הוא לא צריך לעבוד ומבלה את רוב זמנו הפנוי בצפייה בטלוויזיה ובקריאה על תרבות הפופ. כאשר זוג חבריו, כריסטין (שרון סמול) וג'ון (ניקולס הוצ'ינסון), מבקשים ממנו להיות הסנדק של ילדם השני, הוא מסרב בטענה שזה "באמת כל כך רדוד". בניסיון להימנע מבילוי זמן איכות עם בני הזוג הוא נפגש עם אנג'י (איזבל ברוק), אם חד הורית, ולהפתעתו הדייט מסתיים בידידות. הוא מציע לה לעשות ילד ביחד אבל לא להיות קשורים בזוגיות ומספר לה שכבר יש לו ילד בן שנתיים בשם נד שעשה באותה שיטה. ואז הוא פוגש את סוזי (ויקטוריה סמורפית).

השניים יוצאים לפיקניק בפארק ופוגשים את מרקוס (ניקולס הולט), בנה בן ה-12 של חברתה של סוזי, פיונה (טוני קולט). כשהילד הורג בטעות ברווז בניסיון להאכיל אותו בלחם יבש מגן ויל על מרקוס ומספר לשומר בפארק שהברווז היה כבר מת. כשהם מחזירים את מרקוס הביתה הם מגלים את פיונה אימו בסלון אחרי ניסיון התאבדות בלקיחת כדורים. מרקוס, שחושש להישאר לבד עם אימו מבקש מויל לארח חברה לאימו כדי שלא תהיה לבד.

מערכת היחסים הנרקמת בין ויל למרקוס גורמת לויל לתחושה שזה הילד שלו, מרקוס אף מתחיל להגיע אחרי בית הספר היישר לביתו של ויל במקום לביתו שלו, שנהנה מנוכחותו של הילד בחייו. באותו הזמן הוא מתחיל לצאת עם אם חד הורית, רייצ'ל (בגילומה של רייצ'ל וייס), ונותן לה להבין שמרקוס הוא הילד שלו. לאחר מכן כשהוא מספר לה את האמת, היא כועסת ועוזבת.

מערכת היחסים בין הילד ל-ויל עולה מדרגה ובהתאם גם אימו של הילד חוזרת לחיים הודות לחבר החדש של בנה. גם רייצ'ל רואה את ההקרבה של ויל ומתאהבת בו מחדש.

צוות השחקנים
------------

| שם השחקן/ית | שם הדמות | הערות |
| --- | --- | --- |
| יו גרנט | ויל פרימן |  |
| ניקולס הולט | מרקוס ברוור |  |
| טוני קולט | פיונה ברוור | אימו של מרקוס |
| רייצ'ל וייס | רייצ'ל |  |
|

הפסקול
------

את המוזיקה לסרט כתב דמון יוג' הידוע יותר בשם הבמה שלו: Badly Drawn Boy. הדיסק שיצא ב-2002 כולל 16 שירים.

### שירי האלבום

1. "Exit Stage Right" – 0:21
2. "A Peak You Reach" – 4:33
3. "Something to Talk About" – 3:41
4. "Dead Duck" – 0:45
5. "Above You, Below Me" – 2:40
6. "I Love NYE" – 3:19
7. "Silent Sigh" – 4:44
8. "Wet, Wet, Wet" – 0:42
9. "River, Sea, Ocean" – 2:24
10. "S.P.A.T." – 3:24
11. "Rachel's Flat" – 0:34
12. "Walking Out of Stride" – 1:48
13. "File Me Away" – 3:23
14. "A Minor Incident" – 3:44
15. "Delta (Little Boy Blues)" – 4:00
16. "Donna and Blitzen" – 4:19

ביקורות ותגובות
---------------

הסרט היה להצלחה גדולה וזכה לביקורות חיוביות במיוחד. באתר ריכוז הביקורות Rotten Tomatoes קיבל הסרט את הציון הגבוה של 93% מתוך 162 ביקורות.
אתר מכון הסרטים האמריקאי בחר בו כאחד מעשרת הסרטים הטובים ביותר שנעשו באותה שנה.

פרסים ומועמדויות
----------------

כוכב הסרט, יו גרנט, היה מועמד לפרס גלובוס הזהב על משחקו והסרט עצמו היה מועמד לפרס סרט הקומדיה הטוב של השנה, אך לא זכה בסופו של דבר. בטקס פרסי האוסקר שוב היה מועמד, הפעם לפרס על התסריט הטוב של השנה אך הפסיד בסופו של דבר לסרט הפסנתרן.

קישורים חיצוניים
----------------

* 

* אתר האינטרנט הרשמי של רווק פלוס ילד (באנגלית)

* "רווק פלוס ילד", במסד הנתונים הקולנועיים IMDb (באנגלית)

* "רווק פלוס ילד", באתר נטפליקס

* "רווק פלוס ילד", באתר AllMovie (באנגלית)

* "רווק פלוס ילד", באתר Rotten Tomatoes (באנגלית)

* "רווק פלוס ילד", באתר Box Office Mojo (באנגלית)

* "רווק פלוס ילד", באתר Metacritic (באנגלית)

* "רווק פלוס ילד", באתר אידיבי

* "רווק פלוס ילד", במסד הנתונים הקולנועיים KinoPoisk (ברוסית)
* רווק פלוס ילד, קדימון הסרט באתר יוטיוב
* נילי ברקן, ‏הוא רק מלטף את הלב, באתר גלובס, 2 ביולי 2002 - סקירת ביקורות

הערות שוליים
------------

1. ↑  ג'ון מילר , הגרדיאן, הסופר ניק הורנבי מסביר מדוע "רווק פלוס ילד", שעלה אתמול לאקרנים, הוא הסרט הטוב ביותר שהופק על פי ספר שלו, באתר הארץ, 13 ביוני 2002
2. ↑
3. ↑
4. ↑  "about\_a\_boy ‎", באתר ביקורות הסרטים Rotten Tomatoes (באנגלית)
5. ↑  AFI AWARDS 2002

|  |  |
| --- | --- |
| בקרת זהויות עריכת הנתון בוויקינתונים | 
* GND: 1032495693
* LCCN: no2002047321
* VIAF: 176441540
* WorldCat (עם VIAF): 176441540

 |